|  |  |
| --- | --- |
| Nr.: | 3869 din 14.11.2023 |
| Către: | S.C. ȘTEF EDIL CDP S.R.L.comuna Dumbrava Roșie, sat Dumbrava Roșie, Amplasament Industrial Săvinești, jud. Neamț, email: office@stefedilcdp.ro |
| În atenţia: | STAMATACHE FLAVIAN |
| Spre știință: | SC ECONOVA SRLmunicipiul Iași, bd-ul Independenței,nr.13, Bl A1- 4, sc. D, ap. 18, email: econova\_iasi@yahoo.com |
| Referitor la: | Continuarea procedurii de emitere a Acordului de mediu pentru proiectul **„ Desființare construcții exitente, organizarea execuției lucrărilor”** propus a fi amplasat în municipiul Piatra Neamț, bd. Decebal, nr. 171, jud. Neamț, titular S.C. ȘTEF EDIL CDP S.R.L. reprezentată prin STAMATACHE FLAVIAN |

**Stimate Domn,**

Urmare adresei dvs. înregistrată sub nr. 95554 din 23.10.2023, prin care prezentați Propunerea privind aspectele relevante pentru protecția mediului care trebuie dezvoltate în Raportul privind impactul asupra mediului, urmare postării acesteia pe site-ul A.P.M. Neamț, la adresa web [http://apmnt.anpm.ro](http://apmnt.anpm.ro-) - Acasă – Reglementări – Acord de mediu – Documentații în procedura EIA și EA – Liste de control etapa de definire, vă facem cunoscute următoarele:

 1. Procedura de reglementare se va desfășura în conformitate cu prevederile Legii nr. 292 /2018 privind evaluarea impactului anumitor proiecte publice și private asupra mediului.

 Raportul privind impactul asupra mediului vor fi întocmite de persoane juridice sau fizice, independente de titularul proiectului și atestate conform prevederilor legale în vigoare.

 Raportul privind impactul asupra mediului va urmări respectarea prevederilor:

* Anexei nr. 4 la Legea nr. 292 /2018;
* Ordin Nr. 269/2020 din 20 februarie 2020 privind aprobarea ghidului general aplicabil etapelor procedurii de evaluare a impactului asupra mediului, a ghidului pentru evaluarea impactului asupra mediului în context transfrontieră şi a altor ghiduri specifice pentru diferite domenii şi categorii de proiecte;

 La întocmirea Raportului privind impactul asupra mediului se vor avea în vedere și următoarele aspecte (capitolele menționate sunt conform Propunerii prezentate, susmenționată). Raportul va conține și concluziile studiului de impact asupra sanatatii populatiei în forma acceptata de Direcția de Sănătate Publică Neamț.

**Îndrumar privind problemele de mediu**

**Raportul privind impactul asupra mediului va cuprinde și analiza în detaliu următoarele aspecte:**

1. **Modul de incadrare in planurile de amenajare a teritorului** : folosința actuală și cea planificată a terenurilor, atât pe amplasament cît și pe zonele adiacente acestora, prezentată pentru tot proiectul de investiții, impactul asupra arealelor afectate de proiect având în vedere folosința actuală a terenului pentru tot obiectivul de investitii;
2. **Prezentarea posibilului impact al proiectului asupra factorilor de mediu pentru tot proiectul de investiții privind**:
3. Descrierea proiectului, incluzând:
* descrierea caracteristicilor fizice ale proiectului, capacitatea maximă ale componentelor proiectului, descrierea etapelor proiectului, a lucrărilor de pregătire și de demolare, descrierea cerințelor de utilizare actuală și viitoare a terenului;
* descriere a aspectelor relevante ale stării actuale a mediului - scenariul de baza și o descriere scurtă a evoluției sale probabile în cazul în care proiectul nu este implementat, în masura în care schimbarile naturale față de scenariul de bază pot fi evaluate pe baza informațiilor privind mediul și a cunoștințelor științifice disponibile;
* descrierea alternativelor și indicarea principalelor motive care stau la baza alegerii făcute, inclusiv compararea efectelor acestora asupra mediului;
* descrierea metodelor de demolare adoptate, natura lucrărilor, utilaje folosite pentru realizarea componentelor structurale;
* suprafete ocupate permanent si temporar;
* estimarea, pe tipuri și cantităti, a deșeurilor preconizate și a emisiilor ( poluare în aer, apă, sol, zgomot, etc) rezultate din execuția și funcționarea proiectului propus;
* descrierea modului de gestionate a deseurilor generate pe amplasament;
* cerinte de amenajare si utilizare a terenului în timpul fazei de demolare lucrări propuse pentru amenajarea și întreținerea drumului de acces;

Raportul privind impactul asupra mediului trebuie să identifice starea inițială a amplasamentului.

1. Descrierea aspectelor de mediu posibil a fi afectate în mod semnificativ de proiectul propus, în special a populației, faunei, florei/vegetației, solului, apei, aerului, factorilor climatici, bunurilor materiale, inclusiv patrimoniul arhitectural și arheologic, peisajul și interconexiunile dintre factorii de mai sus.

Pentru proiectul propus va fi necesar a fi prezentate analiza sensibilitatii mediului receptor cu referire la:

* **Soluri și geologie**: impactul pe care îl au modificările aduse de proiect asupra factorului de mediu Sol, atât în timpul demolării cât și în timpul exploatării respectiv poluarea existentă ținând cont de faptul că activitatea desfășurată pe amplasament a fost **cu potenţial de contaminare a solului** și destinația viitoare a terenurilor este reprezentată de **utilizarea acestora pentru zone rezidenţiale** şi de agrement, în scopuri agricole, ca arii protejate sau zone sanitare cu regim de restricţii, precum şi suprafeţele de terenuri tipuri si concentratii estimate de poluanti în vederea determinării categoriei de folosință sensibilă a terenului așa cum este definită în Ordinul MMAP nr. 756/1997;
* identificarea și caracterizarea surselor de poluare a solului, a emisiilor rezultate din activitatea de demolare;
* prognozarea impactului asupra solului pentru perioada de demolare cumulat cu activitatea desfășurată pe amplasament;
* identificarea zonelor care necesită eventuale lucrari de remediere/decontaminare a solului.
* **Apa**: impactul proiectului asupra factorului de mediu apă, în timpul demolării clădirilor propuse și după executie. Descrierea surselor de apă potabilă existente în perimetrul apropiat amplasamentului proiectului;
* **Aer:** impactul pe care îl au modificările aduse de proiect asupra factorului de mediu Aer, atât în timpul demolării cât și în timpul exploatării respectiv nivelul de poluare a aerului ambiental în zona de implementare a proiectului, impactul în perioada de implementare a proiectului, pe faze de executie, impactul datorat intensificării traficului de orice fel în timpul etapei de construcție sau functionare, impactul datorat organizarii de santier și bazelor de productie, impactul datorat emisiilor rezultate din funcționarea utilajelor de construcție;
* **Zgomot și vibrații:** impactul pe care îl au modificările aduse de proiect asupra factorului de mediu zgomot rezultat din activitățile specifice derulate pentru realizarea proiectului (folosirea utilajelor de lucru, intensificarea traficului în perioada de realizare a proiectului, creșterea vitezei de circulatie a autoturismelor);
* **Clima:** conditiile de climă și microclimat în raport cu constrângerile pe care le pot impune proiectul și caracteristicele de exploatare.
* **Biodiversitate**: nu este cazul;
1. **Aspecte esentiale ale formelor de impact:**
* caracterul și durata impactului, cu referire la identificarea receptorilor ce pot fi afectați, identificarea impactului cumulativ, evidențierea formelor permanente de impact;
* întinderea, amploarea și complexitatea, prin cuantificarea schimbării calității oricărui aspect de mediu, precum și descrierea gradului de schimbare a acestuia;
* consecințele modificării impactului.
1. **Descrierea efectelor semnificative posibile ale proiectului propus asupra mediului rezultând din**:
* existența proiectului;
* cumularea efectelor cu cele ale altor proiecte existente și/sau aprobate, ținând seama de orice probleme de mediu existente legate de zone cu importanță deosebită din punctul de vedere al mediului, care ar putea fi afectate (starea de sănătate a populației), sau de utilizarea resurselor naturale;
* utilizarea resurselor naturale;
* emisiile de poluanți;
* descrierea de catre titular a metodelor de prognoza utilizate în evaluarea efectelor asupra mediului.

Această descriere trebuie să acopere efectele directe și indirecte, secundare, cumulative, pe termen scurt, mediu si lung, permanente și temporare, pozitive și negative ale proiectului asupra mediului.

1. Condiții care trebuie respectate în perioada de realizare a proiectului, în timpul lucrarilor de remediere/decontaminare a solului.
2. Justificarea proiectului propus și a alternativelor alese. Rezumatul principalelor alternative studiate de titular și indicarea principalelor motive pentru alegerea finală, luând în considerare efectele asupra mediului.
3. O descriere a efectelor negative semnificative preconizate ale proiectului asupra mediului, determinate de vulnerabilitatea proiectului în fața riscurilor de accidente majore și/sau dezastre relevante pentru proiectul în cauză.
4. Descrierea măsurilor preconizate pentru prevenirea, reducerea și unde este posibil compensarea oricăror efecte semnificative adverse asupra mediului, pentru toți factorii de mediul: apa, aer, sol - subsol, ape subterane, zgomot, gospodarirea deseurilor, biodiversitate și asezări umane.
5. Masurile de prevenire/reducere /compensare:
* măsuri destinate atenuării efectelor asupra apelor de suprafata și subterane, solului, vegetației, calitații aerului și măsuri de reducere a zgomotului, a stării de sănătate a populației;
* prevederea măsurilor de protecție și măsuri de prevenire a accidentelor și incidentelor în demolării;
* măsurile de remediere/decontaminare.
1. Un rezurnat fara caracter tehnic al informațiilor furnizate la punctele precedente.
2. Indicarea dificultaților întâmpinate de titularul proiectului în prezentarea informațiilor solicitate.
3. **ALTE CERINȚE**

**Concluziile studiului de impact asupra sanatatii populatiei solicitat de Directia de Sanatate Publica a Judetului Neamt prin adresa nr. L4/4903/29.05.2023 vor fi preluate în Raportul de evaluare a impactului asupra mediului.**

Precizăm că urmare analizării Raportului privind impactul asupra mediului pot apărea solicitări privind completarea acestuia cu informații suplimentare, necuprinse în Îndrumarul susmenționat.

**Cu stimă,**

 **Director Executiv**

**Monica ISOPESCU**

 **Şef Serviciu A.A.A. Întocmit,**

 **Bogdana ISACHI Radu Vasile STANCIU**